अपनी जिंदगी का कीमती हिस्सा जेल की काली कोठरी में काट चुके सुकुमारन को उस वक्त सुकून मिला जब उन्होंने अपनी एक किडनी दान के लिए राजी होकर 21 साल की महिला की जान बचा ली। वे हमेशा से लोगों की मदद करना चाहते थे। अब जाकर उनका ये सपना पूरा हुआ। जिंदगी में उतार-चढ़ाव आते रहते हैं। ऐसे ही सुकुमारन की जिंदगी में एक ऐसा काला दिन आया जब गुस्से में उन्होंने अपने चाचा की हत्या कर दी। उनके चाचा इलाके में मोबाइल का टावर लगवाना चाहते थे, लेकिन सुकुमार को ये मंजूर नहीं था। उनके चाचा के साथ झगड़ा हुआ और गुस्से में आकर उन्होंने अपने चाचा पर हमला बोल दिया, जिसके बाद चाचा की जान चली गई।